**Zápisnica z  verejného zasadnutia Obecného zastupiteľstva obce Turany nad Ondavou konaného dňa 30.03.2019 o 17:00 hod. v kancelárii starostu obce**

**Program:**

**1. Otvorenie.**

**2. Schválenie programu OZ.**

**3. Kontrola plnenia uznesenia z predchádzajúceho zasadnutia OZ.**

**4.  Činnosť OcÚ.**

**5. Vyúčtovanie zabíjačky.**

**6. Inventúra ZŠ.**

**7. Odmeňovanie poslancov – paušálne náhrady.**

**8. Informovane o podaných žiadostiach o dotácie.**

**9. Spolufinancovanie projektu „Zníženie energetickej náročnosti KSB.“**

**10. Rôzne.**

**11. Záver.**

**Prítomní**: poslanci OZ, verejnosť (p. Mária Černigová, Miroslav Černiga, Mgr. Jana Gombitová)

**K bodu č. 1 - Otvorenie**

Zasadnutie OZ otvoril a prítomných privítal starosta obce Mgr. Ján Jakubov. Počet prítomných poslancov: 4 , neprítomný: 1 (Peter Gombita). Zároveň skonštatoval, že napriek neprítomnosti poslanca OZ Petra Gombitu je rokovanie Obecného zastupiteľstva obce Turany nad Ondavou uznášaniaschopné. Zasadnutie nie je nahrávané na diktafón

**K bodu č. 2** - **Schválenie programu OZ** .

Starosta obce navrhol prítomným  program OZ na základe žiadosti poslancov OZ.

Starosta obce dal hlasovať za schválenie programu:

Za: 4 Proti: 0 Zdržal sa: 0

**K bodu č. 3 - Kontrola plnenia uznesenia z predchádzajúceho zasadnutia OZ**Starosta obce skonštatoval, že jednotlivé body uznesenia z predchádzajúceho zasadnutia boli splnené.

**K bodu č. 4 – Činnosť OcÚ**

V tomto bode starosta informoval o aktuálnej činnosti OcÚ v rámci realizácie projektuRekonštrukcia kultúrno-správnej budovy v obci Turany nad Ondavou: stavebné práce ukončené, svojpomocne zrealizovaná maľba stien v sále, upratanie areálu KSB, odvoz okien, dokončenie Klubu mladých.

Poslanec Peter Gombita sa dostavil na zasadnutie OZ a ospravedlnil svoje meškanie.

**K bodu č. 5 – Vyúčtovanie zabíjačky**

V tomto bode starosta obce poskytol informácie o  zabíjačke, ktorá bola v obci uskutočnená 24.02.2019. Celkové náklady predstavovali sumu vo výške 761,31 eur. Zisk z výčapu: 350 eur. Zároveň poďakoval za sponzorský dar od Petra Gombitu.

**K bodu 6: Inventúra ZŠ**

Starosta obce informoval o návrhu inventarizačnej komisie zo dňa 27.12.2018 na základe výsledkov inventarizácie k 30.09.2018 na vyradenie z evidencie a používania hnuteľný majetok bývalej základnej školy a školskej jedálne a navrhuje ho schváliť.   
Následne dal hlasovať:  
- za vyradenie hnuteľného majetku bývalej ZŠ z evidencie na základe návrhu inventarizačnej komisie zo dňa 27.12.2018   
- za  uskutočnenie dražby ostatného použiteľného majetku prednostne občanom obce a ponúknutí učebných pomôcok aj iným záujemcom:

Za: 5 poslanci Proti: 0 Zdržal sa: 0

**K bodu č.7 - Odmeňovanie poslancov – paušálne náhrady**

Starosta obce odovzdal slovo poslancovi Ľ. Jurečkovi, ktorý informoval prítomných o návrhu nových zásad odmeňovania poslancov OZ. Starosta obce s daným návrhom nesúhlasil. Následne dal hlasovať za nové zásady odmeňovania poslancov OZ:

Za: 5 poslanci Proti: 0 Zdržal sa: 0

Nové zásady odmeňovania poslancov OZ sú prílohou č.1 k zápisnici.

**K bodu č.8 – Informovanie o podaných žiadostiach o dotácie**

Starosta informoval prítomných o:

* schválení žiadosti na Rekonštrukciu vojenského cintorína z 1.sv. vojny vo výške 6000 eur so spoluúčasťou obce vo výške 20%. Poslanec Mgr. P. Rybár dostal za úlohu zistiť bližšie informácie ohľadom stavebných prác na projekte od Klubu histórie a starosta obce v prípade potreby zvolá mimoriadne zasadnutie OZ,
* podaní žiadosti o poskytnutie dotácie z Fondu na podporu umenia vo výške 2000 eur, kde by spoluúčasť predstavovala sumu 100 eur na rozšírenie knižničného fondu,
* podaní žiadosti na oplotenie cintorína, oplotenie ihriska i chodníka na ceste 1. triedy v rámci Akčného plánu pre okres Stropkov,
* podanie žiadosti o dotáciu na kosenie vojenského cintorína na Okresný úrad Prešov.

Poslanec Ľ. Jurečko informoval o možnostiach vytvorenia sociálneho podniku v obci a zároveň žiadal od starostu obce túto možnosť preskúmať.

**K bodu č. 9 – „Zníženie energetickej náročnosti KSB“**

Starosta informoval o ukončení všetkých stavebných prác na projekte, dokončení vzduchotechniky, zateplení budovy i prebiehajúcej rekonštrukcii schodov do budovy KSB. Poslanec P. Gombita odporúčal starostovi obce privolať stavebný dozor na premeranie zateplenia zhora termokamerou. Nasledovala rozprava o nanášaní fasády za nepriaznivých podmienok, P. Gombita kritizoval rozhodnutie firmy nanášať fasádu pri mínusových teplotách. Poslanec Ľ. Jurečko vystúpil s pripomienkou a poukázal na vyčlenenú položku v rozpočte – 300 m2 maliarske práce, ktoré neboli zrealizované. Starosta obce to vysvetlil a odôvodnil, že zo strany firmy bola poskytnutá farba na maľovanie. Ďalej Ľ. Jurečka zaujímalo financovanie rekonštrukcie schodov. Starosta obce sa vyjadril, že náklady sú v réžii firmy na základe ústnej dohody s p. Gmiterom. V závere starosta obce skonštatoval ukončenie projektu.

**K bodu č. 10 – Spolufinancovanie projektu „Zníženie energetickej náročnosti KSB“**

Starosta obce nemohol poskytnúť stanovisko k spolufinancovaniu projektu z dôvodu, že záverečný účet ešte nie je dokončený a k dispozícii. Spolufinancovanie a teda aj prípadná výška potrebného úveru bude riešená na nasledujúcom zasadnutí OZ po prehodnotení finančnej situácie za prítomnosti hlavného kontrolóra obce.

**K bodu č. 11 - Rôzne**

**a)** Starosta obce informoval o prijatí žiadosti na OcÚ od p. Márie Černigovej, ktorá obsahovala požiadavku  poskytnutia nových priestorov na podnikateľské účely z dôvodu , že priestory, v ktorých sa nachádza predajňa potravín v súčasnosti, sú nevyhovujúce. P. Černigová žiada priestory bývalej predajne potravín (ambulancie doktorky). Starosta obce navrhuje žiadosti vyhovieť. P. Černigová zároveň nesúhlasila s výškou nájomného z dôvodu zvýšených nákladov na podnikanie a navrhuje pouvažovať nad jeho výškou. Starosta obce navrhol jeho zníženie a zároveň prehodnotenie výšky nájomného všetkým nájomcom na nasledujúcom zasadnutí OZ, stanoviť jeho sumu za 1m2.   
Následne dal starosta obce hlasovať za:

* kladné vyhovenie žiadosti p. Márie Černigovej a schválenie nových priestorov predajne potravín od 1. júna 2019,
* zníženie nájomného zo 100eur/mes. (nájom + elektrická energia) na 90eur/mes. (nájom + el. energia) po dobu 2 mesiacov (apríl, máj):

Za: 5 Proti: 0 Zdržal sa: 0

Po uplynutí 2 mesiacov sa situácia prehodnotí.

b) P. Gombita navrhol starostovi obce poskytnúť finančnú odmenu Júliusovi Bundovi za pomoc pri zabíjačke.

c) Nasledovala rozprava o prehodnotení výšky nájomného za sálu KSB počas konania zábav a diskoték. Poslanci navrhli upraviť výšku nájomného za sálu z dôvodu zrealizovanej rekonštrukcie sály. Poslanec P. Gombita sa informoval, čo je pravdy na tom, že starosta obce podpísal zmluvu o prenájme sály skupine Exotik na 4 roky. Starosta obce túto informáciu označil ako nepravdivú.

Následne dal starosta hlasovať za:

* Zvýšenie nájomného na usporadúvanie tanečných zábav, diskoték v lukratívnych termínoch (Vianoce, Veľká noc) z pôvodných 300 eur na 500 eur,
* Zvýšenie nájomného za usporadúvanie svadieb pre cudzích záujemcov z pôvodných 170 eur na 300 eur.

Za: 5 Proti: 0 Zdržal sa: 0

**K bodu č. 10 – Uznesenie.**

Bolo prijaté uznesenie č. /2019

**K bodu č.11 – Záver.**

Starosta poďakoval prítomným za účasť a zasadnutie ukončil.

Zapísala: Mgr. Marta Štofirová Mgr. Ján Jakubov

Overovatelia: starosta obce

Ján Mačej, Ľubomír Jurečko

**uznesenie č. /2019**

**Obecného zastupiteľstva obce Turany nad Ondavou zo dňa 30.03.2019**

Obecné zastupiteľstvo v obci Turany nad Ondavou

1. **Schvaľuje:**

**A.1 Program zasadnutia OZ dňa 30.03.2019**

Hlasovanie poslancov : Počet poslancov: 5 Prítomní poslanci :4

Za : 4 Proti:0 Zdržal sa : 0

Za: Mgr. Štofirová, Ľ. Jurečko, Mgr. P. Rybár, J. Mačej

**A.2 Návrh inventarizačnej komisie zo dňa 27.12.2018 na základe výsledkov inventarizácie k 30.09.2018 na vyradenie z evidencie a používania hnuteľný majetok bývalej základnej školy a školskej jedálne.**

Hlasovanie poslancov : Počet poslancov: 5 Prítomní poslanci :5

Za : 5 Proti:0 Zdržal sa : 0

Za: Mgr. Štofirová, Ľ. Jurečko, P. Gombita, Mgr. P. Rybár, J. Mačej

**A.3 Nové zásady odmeňovania poslancov obecného zastupiteľstva**

Hlasovanie poslancov : Počet poslancov: 5 Prítomní poslanci :5

Za : 5 Proti:0 Zdržal sa : 0

Za: Mgr. Štofirová, Ľ. Jurečko, P. Gombita, Mgr. P. Rybár, J. Mačej

**A.4 a) Žiadosť p. Márie Černigovej o poskytnutie nových priestorov predajne potravín (priestory bývalej ambulancie) od 1. júna 2019,**

1. **zníženie nájomného zo 100eur/mes. (nájom + elektrická energia) na 90eur/mes. (nájom + el. energia) po dobu 2 mesiacov (apríl, máj):**

Hlasovanie poslancov : Počet poslancov: 5 Prítomní poslanci :5

Za : 5 Proti:0 Zdržal sa : 0

Za: Mgr. Štofirová, Ľ. Jurečko, P. Gombita, Mgr. P. Rybár, J. Mačej

**A.5 a)Zvýšenie nájomného na usporadúvanie tanečných zábav, diskoték v lukratívnych termínoch (Vianoce, Veľká noc) z pôvodných 300 eur na 500 eur.**

1. **Zvýšenie nájomného za usporadúvanie svadieb pre cudzích záujemcov z pôvodných 170 eur na 300 eur.** Hlasovanie poslancov : Počet poslancov: 5 Prítomní poslanci :5

Za : 5 Proti:0 Zdržal sa : 0

1. **Berie na vedomie:**

**B.1 Informácie starostu obce o činnosti OcÚ.**

**B.2 Informácie starostu obce o vyúčtovaní zabíjačky**.

**B.3 Informácie starostu obce o podaných žiadostiach o dotácie.**

**B.4 Informácie starostu obce o ukončení prác na projekte „Zníženie energetickej náročnosti KSB“.**

**C. Ukladá :**

**C.1 Starostovi obce predložiť záverečný účet projektu „Zníženie energetickej náročnosti KSB“ a doriešiť spolufinancovanie projektu na nasledujúcom zasadnutí OZ za prítomnosti hlavného kontrolóra obce.**

T: najbližšie zasadnutie OZ Z: starosta obce

**C.2 Starostovi obce spísať s p. Máriou Černigovou novú nájomnú zmluvu za nájom potravín.**

T: apríl 2019 Z: starosta obce

**C.3 Starostovi obce premerať prenajaté priestory nájomcom za prítomnosti zástupcu starostu obce a pripraviť návrh nových nájomných zmlúv.**

T: do najbližšieho zasadnutia Z: starosta obce

**C.4 Starostovi obce preskúmať možnosť vytvorenia sociálneho podniku v obci.**

T: do najbližšieho zasadnutia Z: starosta obce

**C.5 Poslancovi Mgr. Petrovi Rybárovi zistiť bližšie informácie ohľadom stavebných prác na projekte obnovy vojenského cintorína od Klubu histórie.**

T: najbližší možný termín Z: Mgr. Peter Rybár

**C.6 Starostovi obce zvolať mimoriadne zasadnutie OZ vyplývajúce z C.6**

T: podľa potreby Z: starosta obce

**C.7 Starostovi obce a poslancom OZ uskutočniť dražbu ostatného použiteľného majetku bývalej ZŠ prednostne občanom obce** **a ponúknuť učebné pomôcky aj iným záujemcom.**

T: podľa dohody Z: starosta obce

Podpísané dňa:

Mgr. Ján Jakubov

starosta obce